2. ลักษณะการประกอบธุรกิจ

2.1 ความเป็นมา และการเปลี่ยนแปลงและพัฒนาการที่สำคัญ

  ความเป็นมา

บริษัท บางจากปิโตรเลียม จำกัด (มหาชน) เป็นบริษัทน้ำมันของคนไทย
ประกอบธุรกิจโรงกลั่นน้ำมันขนาด 120,000 บาร์เรลต่อวันและธุรกิจจำหน่ายน้ำมันสำเร็จรูป
ทั้งค้าปลีกและค้าส่ง

บริษัทฯ
จำหน่ายผลิตภัณฑ์น้ำมันเชื้อเพลิงผ่านสถานีบริการภายใต้เครื่องหมายการค้าบางจากของบริษัทฯ
โดยจำหน่ายให้ผู้ใช้ตรงในภาคขนส่ง สายการบิน เรือเดินสมุทร ภาคก่อสร้าง ภาคอุตสาหกรรม
ภาคเกษตร และจำหน่ายผ่านผู้ค้าน้ำมันรายใหญ่ รายเล็ก และลูกค้ารายย่อยทั่วไป

  การเปลี่ยนแปลงและการพัฒนาการที่สำคัญ

  พ.ศ. 2546

-   ดำเนินโครงการทางการตลาดอย่างต่อเนื่องตลอดทั้งปี เช่น โครงการปลุกจิตสำนึกให้นิยม
    สินค้าไทย (เราคนไทย ใช้บางจาก) โครงการพักรถพักคนบนทางหลวง โครงการเหนื่อยนัก
    พักนวด โครงการแนะถิ่นกินเที่ยว แนะเที่ยว OTOP โครงการข้าวแกงจานทอง และโครงการ
    สุดยอดรถสวยหัวใจไทย ฯลฯ โครงการดังกล่าวนอกจากจะช่วยกระตุ้นยอดขายและปรับ
    ภาพลักษณ์ของบริษัทฯ แล้วยังสนับสนุนนโยบายของภาครัฐที่ต้องการจะส่งเสริมให้
    ประชาชนนิยมสินค้าไทย ท่องเที่ยวไทย และลดปัญหาอุบัติเหตุบนท้องถนนได้ในอีกทาง หนึ่ง

-   ขยายจำนวนสถานีบริการที่จำหน่ายน้ำมันแก๊สโซฮอล์ออกไปเป็น 99 แห่ง ในเขตกรุงเทพฯ
    และปริมณฑล เพื่อเป็นทางเลือกให้ผู้ใช้น้ำมันเบนซิน 95 ได้ใช้น้ำมันคุณภาพสะอาดใน
    ราคาที่ถูกลง สอดคล้องกับนโยบายน้ำมันสะอาดของภาครัฐ และเป็นการช่วยเหลือเกษตรกร
    ผู้ปลูกอ้อย มันสำปะหลัง บรรเทาปัญหาสินค้าล้นตลาด

-   วันที่ 8 กรกฎาคม 2546 คณะรัฐมนตรีเห็นชอบในแนวทางแก้ไขปัญหาของบริษัทฯ ซึ่ง
    ประกอบด้วย (1) การปรับโครงสร้างทางธุรกิจ ได้แก่ การแยกระบบบัญชีของบริษัทฯ เป็น
    หน่วยธุรกิจโรงกลั่นและธุรกิจการตลาด การร่วมมือกับพันธมิตรในการดําเนินธุรกิจ การ
    ควบคุมการบริหารงานของบริษัท บางจากกรีนเนท จํากัด และ การจําหน่ายที่ดินที่ไม่ได้ใช้ใน
    การดําเนินธุรกิจ และ (2) การปรับโครงสร้างทางการเงิน ได้แก่ การโอนทุนสํารอง
    ส่วนเกิน มูลค่าหุ้นและลดมูลค่าหุ้นที่ตราไว้เพื่อลดขาดทุนสะสม
    การจัดหาวงเงินกู้ใหม่ทดแทนเงินกู้ ดอกเบี้ยสูง
    และการเพิ่มทุนโดยการออกและเสนอขายหลักทรัพย์เพื่อลดภาระหนี้สิน ซึ่งผล
    ของการปรับโครงสร้างธุรกิจและการเงินจะทำให้บริษัทมีฐานะการเงินที่แข็งแกร่งขึ้น
    ภาระดอกเบี้ยจ่ายลดลง และมีการดำเนินงานที่มีประสิทธิภาพเพิ่มขึ้น

-   วันที่ 17 พฤศจิกายน 2546 บริษัทฯ ได้มีการลงนามบันทึกความเข้าใจกับบริษัท ปตท. จำกัด
    (มหาชน) และบริษัท ไทยออยล์ จำกัด (มหาชน) ในความร่วมมือเพื่อเพิ่มรายได้และ
    ลดต้นทุนการดำเนินงานของทั้งสามหน่วยงานให้ต่ำลง รวมทั้งการใช้ทรัพยากรที่ทั้งสาม
    บริษัทได้ลงทุนไปแล้วให้คุ้มค่ายิ่งขึ้น

-   วันที่ 16 ธันวาคม 2546 คณะรัฐมนตรีมีมติเห็นชอบแผนการปรับโครงสร้างทาง การเงิน
    กล่าวคือ 1) การปรับโครงสร้างหนี้ โดยการจัดหาเงินกู้ทั้งระยะสั้นและระยะยาวจากสถาบัน
    การเงินจำนวนรวม 12,500 ล้านบาท เพื่อไถ่ถอนเงินกู้และภาระหนี้เดิม 2) การปรับ
    โครงสร้างทุน โดยการลดขาดทุนสะสม และการเพิ่มทุนโดยการออกและเสนอขายหุ้นเพิ่มทุน
    และหุ้นกู้แปลงสภาพของบริษัทฯ ในรูปของใบแสดงสิทธิในผลประโยชน์ที่เกิดจากหลักทรัพย์
    ของบริษัทฯ (”Depository Receipt” หรือ ”ดีอาร์”) ซึ่งออกโดย บริษัท สยามดีอาร์
    จำกัด โดย มีกระทรวงการคลังเป็นผู้รับประกันต้นเงินเป็นเวลา 10 ปี แบ่งเป็น
    ดีอาร์หุ้นกู้แปลงสภาพ จำนวน 4,000 ล้านบาท และดีอาร์หุ้นสามัญ จำนวน 3,003 ล้านบาท
    นอกจากนี้ บริษัทฯ ให้สิทธิผู้ถือหุ้นเดิมในการแลกเปลี่ยนหุ้นสามัญของบริษัทฯเป็นดีอาร์หุ้นสาม้ญ
    ใน อัตรา 10 หุ้นสามัญต่อ 9 หน่วยใบแสดงสิทธิ สำหรับผู้ถือหุ้นรายย่อย และในอัตรา 10 หุ้น
    สามัญต่อ 5 หน่วยใบแสดงสิทธิ สำหรับกระทรวงการคลังและ บมจ. ปตท. ซึ่งเป็นผู้ถือหุ้น
    รายใหญ่

-   บริษัทฯ ได้นำน้ำมันดิบในประเทศจากแหล่งในอ่าวไทยมาทดลองกลั่นแทนการนำเข้า
    น้ำมันดิบจากตะวันออกไกลบางส่วนเนื่องจากสามารถให้ผลผลิตของน้ำมันสำเร็จรูปที่
    ใกล้เคียงกับการกลั่นน้ำมันดิบจากตะวันออกไกล ขณะที่มีต้นทุนน้ำมันดิบที่ต่ำกว่า อย่างไรก็ ตาม
    เนื่องจากน้ำมันดิบจากแหล่งในอ่าวไทยมีสารปรอทเจือปนอยู่ บริษัทฯ จึงต้องลงทุน
    ติดตั้งหน่วยกำจัดปรอทโดยใช้เงินลงทุนประมาณ 120 ล้านบาท ซึ่งโครงการดังกล่าวแล้ว
    เสร็จและดำเนินการได้ตั้งแต่ต้นปี 2548

  พ.ศ. 2547

-   การปรับโครงสร้างทางการเงินแล้วเสร็จ โดยการออกดีอาร์หุ้นสามัญและดีอาร์หุ้นกู้แปลง
    สภาพรวม 7,003 ล้านบาท ผ่านบริษัท สยามดีอาร์ จำกัด และจัดหาวงเงินกู้ใหม่ทดแทนหนี้
    ระยะสั้น-ปานกลางเดิมที่มีอัตราดอกเบี้ยสูง จำนวน 12,500 ล้านบาท โดยเงินกู้ใหม่ได้
    พิจารณาตามความสามารถในการชำระคืนเงินกู้ มีระยะเวลาการกู้ทั้งสิ้น 10 ปี บริษัทฯจึงมี
    สภาพคล่องพอเพียงในการบริหารงาน มีฐานะการเงินแข็งแกร่งขึ้น และมีต้นทุนการเงินที่
    ต่ำลง โดยการปรับโครงสร้างทางการเงินดังกล่าวเป็นผลให้บริษัทฯพ้นสภาพจากการเป็น
    รัฐวิสาหกิจโดยกระทรวงการคลัง และ บมจ. ปตท. ถือหุ้นในบริษัทฯผ่านดีอาร์หุ้นสามัญ
    ประมาณร้อยละ 22 และ ร้อยละ 9 ตามลำดับ

-   บริษัทฯได้ขยายจำนวนสถานีบริการที่จำหน่ายแก๊สโซฮอล์ 95 เพิ่มจาก 99 แห่ง เป็น 300
    แห่ง ทั้งในเขตกรุงเทพฯปริมณฑล และต่างจังหวัดในภาคกลาง ภาคเหนือ และภาค
    ตะวันออกเฉียงเหนือกว่า 40 จังหวัด โดยจำนวนสถานีบริการในกรุงเทพฯและปริมณฑลที่
    จำหน่ายแก๊ซโซฮอล์คิดเป็นกว่าร้อยละ 85 ของจำนวนสถานีบริการในกรุงเทพฯและ
    ปริมณฑลทั้งหมด

-   ผลิตและเปิดจำหน่ายแก๊สโซฮอล์ 91
    เป็นรายแรกในประเทศไทยเพื่อเพิ่มทางเลือกให้กับผู้ใช้รถที่ต้องการใช้แก๊สโซฮอล์ 91 ด้วย

-   พัฒนาคุณภาพ แก๊สโซฮอล์ 91 และ แก๊สโซฮอล์ 95 ด้วยการผสมสารเพิ่มประสิทธิภาพใหม่
    SCSS (Super Clean for Super Save) สามารถชะล้างขจัดคราบสกปรก
    และคงความสะอาด ทำให้เครื่องยนต์ทำงานได้เต็มประสิทธิภาพ
    เช่นเดียวกับน้ำมันเบนซินบางจากกรีน พลัส

-   บริษัทฯ นำร่องเปิดจำหน่ายไบโอดีเซลแห่งแรกของไทย ที่สถานีบริการน้ำมันบางจาก สาขา
    ถนนมหิดล จังหวัดเชียงใหม่ เพื่อให้บริการรถยนต์รับจ้างสองแถวจำนวน 1,300 คัน ที่เข้า
    ร่วมโครงการวิจัยสาธิตการผลิตและการใช้ไบโอดีเซลเป็นเชื้อเพลิง ของกรมพัฒนาพลังงาน
    ทดแทนและอนุรักษ์พลังงาน (พพ.)

-   พัฒนาคุณภาพเบนซิน 91 และ 95 โดยผสมสารเพิ่มคุณภาพ SCSS (Super Clean for
    Super Save) มีคุณสมบัติชะล้างขจัดคราบสกปรก และคงความสะอาด
    ทำให้เครื่องยนต์ทำงานได้เต็มประสิทธิภาพ ในชื่อ “กรีนพลัส 91 และกรีนพลัส 95”

-   พัฒนาน้ำมันหล่อลื่นกึ่งสังเคราะห์ใหม่ “บางจาก GE Silver” มาตรฐาน API SL
    เพื่อให้บริษัทฯ มีน้ำมันหล่อลื่นสำหรับเครื่องยนต์เบนซินครบทุกชนิด
    สามารถตอบสนองผู้ใช้รถทุกประเภท

-   ลงนามสัญญาความร่วมมือกับกรมการพลังงานทหาร
    พัฒนาน้ำมันดีเซลของโรงกลั่นน้ำมันฝางซึ่งได้จากแหล่งน้ำมันดิบฝางให้มีคุณภาพสูงได้มาตรฐานตามข้อกำหนดของกรมธุรกิจพลังงานเพื่อช่วยลดการนำเข้าน้ำมันดิบจากต่างประเทศ
    ขณะเดียวกันจะได้ร่วมมือทั้งในด้านเทคโนโลยีปิโตรเลียม
    การดูแลสิ่งแวดล้อมและความปลอดภัย เพื่อเพิ่มประสิทธิภาพของโรงกลั่นไทย

-   ขยายการจำหน่ายน้ำมันหล่อลื่นบางจากออกไปจำหน่ายยังเมืองย่างกุ้ง และมัณฑะเลย์
    ในสหภาพพม่า ซึ่งขณะนี้มีร้านค้าย่อยในสหภาพพม่าที่รับน้ำมันเครื่องบางจากไปจำหน่ายกว่า
    200 แห่ง

-   บริษัทฯได้ลงทุนในโครงการปรับปรุงสถานีบริการบางจากภาพลักษณ์ใหม่ในเขตกทม.ปริมณฑล
    เพื่อเพิ่มความสดใส สะอาด ร่มรื่น แก่ผู้ที่เข้ามาใช้บริการ โดยได้พัฒนาไปแล้วกว่า 70 แห่ง

-   บริษัทฯได้ร่วมกับ เคทีซี ออกบัตรเติมน้ำมันฟลีทการ์ด เพื่อใช้ทดแทนเงินสด หรือบัตร เครดิต
    ซึ่งจะช่วยให้เกิดความสะดวกรวดเร็วในการใช้บริการ และช่วยในการตรวจสอบและ
    ควบคุมค่าใช้จ่ายในการเติมน้ำมันขององค์กรได้ด้วย โดยมีสถานีบริการบางจากให้บริการ
    ฟลีทการ์ดทั่วประเทศ 420 แห่ง

-   เริ่มโครงการ Bangchak Privileged Club
    ซึ่งเป็นโครงการสร้างความเชื่อมั่นให้กับลูกค้าของบริษัทฯ โดยให้สิทธิต่างๆ
    เกี่ยวกับการบริการพิเศษที่จัดขึ้นให้กับลูกค้ากลุ่มพิเศษ รวมทั้งสนับสนุนให้ความรู้ ข้อมูลที่ทันสมัย
    รวมถึงคำแนะนำการบริหารการจัดการในรูปแบบของกิจกรรม
    วิชาการและการสัมมนาในด้านต่างๆ ได้แก่ ด้านอาชีวอนามัย ความปลอดภัย
    การประหยัดพลังงาน ฯลฯ และการให้บริการด้านเทคนิคต่างๆ
    ซึ่งจะเป็นประโยชน์ต่อการพัฒนาธุรกิจของลูกค้าอุตสาหกรรมให้สามารถแข่งขันและเติบโตอย่างมีศักยภาพ

-   ศูนย์จ่ายน้ำมันบางจาก ได้รับการรับรองระบบการจัดการอาชีวอนามัยและความ ปลอดภัย
    ตามมาตรฐานเลขที่ มอก.-18001-2542 และ OHSAS 18001 - 1999 (Occupational
    Health and Safety Management System) เพิ่มเติม
    จากสถาบันรับรองมาตรฐานไอเอสโอ (ประเทศสหรัฐอเมริกา) ครอบคลุมถึง “การรับ
    การเก็บ และการจ่ายน้ำมันเชื้อเพลิง และ ก๊าซปิโตรเลียมเหลว”
    ทำให้บริษัทฯเป็นบริษัทน้ำมันรายแรกของไทยที่ได้การรับรอง มอก. 18001 และ OHSAS
    ในทุกกระบวนการดำเนินงาน

-   บริษัทฯ ได้รับคัดเลือกเป็นบริษัทในกลุ่ม Top Quartile Company ประจำปี 2546 ใน
    โครงการ Corporate Governance Report of Thai Listed Companies 2003
    ที่จัดโดย สมาคมส่งเสริมสถาบันกรรมการบริษัทไทย (IOD) ร่วมกับ
    ตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)

-   บริษัทฯ ได้ว่าจ้าง UOP LLC. และ Foster Wheeler Corporation
    ซึ่งเป็นเจ้าของลิขสิทธิ์ เทคโนโลยีโรงกลั่นที่มีชื่อเสียงระดับโลก จากประเทศสหรัฐอเมริกา
    เพื่อทำการศึกษาความ
    เป็นไปได้ทางด้านเทคนิคและทางเลือกในการลงทุนปรับปรุงประสิทธิภาพโรงกลั่น และการ
    ลดสัดส่วนการผลิตน้ำมันเตา ซึ่งจากผลการศึกษาดังกล่าวได้ให้ความเห็นว่า บริษัทฯ ควรมี
    การลงทุนติดตั้งหน่วยกลั่นสุญญากาศ หน่วย Hydrocracker และหน่วยสนับสนุนอื่นๆ เพิ่มเติม
    เพื่อลดสัดส่วนการผลิตน้ำมันเตาจากร้อยละ 30 เป็นต่ำกว่าร้อยละ 10 ซึ่งเป็นที่มา
    ของโครงการปรับปรุงคุณภาพน้ำมัน (Product Quality Improvement Project)

  พ.ศ. 2548

-   บริษัทฯ ได้รับรางวัล Most Creative Issue ในงาน Best Bond Awards 2004
    ซึ่งจัดโดย ศูนย์ซื้อขายตราสารหนี้ไทย เป็นรางวัลสำหรับหุ้นกู้ที่มีความโดดเด่นในความคิดริเริ่ม
    สร้างสรรค์ในเรื่องคุณลักษณะและความพิเศษเฉพาะตัวของตราสาร เป็นยอมรับของนัก ลงทุน
    และประสบความสำเร็จในการขาย

-   บริษัทฯ ได้รับรางวัล Best Corporate Governance Report ในงาน SET Awards
    2005 ที่ จัดโดยวารสารการเงินธนาคาร และตลาดหลักทรัพย์แห่งประเทศไทย
    ซึ่งเป็นรางวัลสำหรับ
    บริษัทจดทะเบียนที่โดดเด่นในด้านการปฏิบัติตามหลักการกำกับดูแลกิจการที่ดีตามที่ตลาด
    หลักทรัพย์แห่งประเทศไทยกำหนด

-   บริษัทฯ ได้รับคัดเลือกให้เป็น 1 ในกลุ่มบริษัทที่มีรายงานผลการประเมินการกำกับดูแล
    กิจการบริษัทจดทะเบียนไทยดีเด่น ประจำปี 2548 (Corporate Governance Report of
    Thai Listed Companies – CGR 2005) Quartile ที่ 1 จัดโดยสมาคมส่งเสริมสถาบัน
    กรรมการบริษัทไทย (IOD) ร่วมกับ ตลาดหลักทรัพย์แห่งประเทศไทย และสำนักงาน
    คณะกรรมการกำกับหลักทรัพย์และตลาดหลักทรัพย์ (ก.ล.ต.) เป็นปีที่ 2 ติดต่อกัน

-   คณะกรรมการบริษัทฯได้รับประกาศเกียรติคุณคณะกรรมการแห่งปี-ดีเลิศ ประจำปี 2547-
    2548 (Board of the Year Awards 2004/2005)
    โดยพิจารณาจากบทบาทในการกำหนด วิสัยทัศน์ การกำหนดยุทธศาสตร์และผลการปฏิบัติ
    และการผลักดันให้มีการเผยแพร่ นโยบายการกำกับดูแลที่ดี ของบริษัทจดทะเบียนจำนวน 371
    บริษัท

-   ที่ประชุมคณะกรรมการบริษัทฯ ครั้งที่ 9/2548 เมื่อวันที่ 29 สิงหาคม 2548 มีมติให้บริษัทฯ
    ดำเนินการลงทุนในโครงการปรับปรุงคุณภาพน้ำมันโดยการก่อสร้างหน่วยแตกตัวโมเลกุล น้ำมัน
    (Hydrocracking Unit) ณ บริเวณโรงกลั่นของบริษัทฯในปัจจุบัน เพื่อเปลี่ยนแปลง
    โรงกลั่นจากประเภท Simple Refinery เป็น Complex Refinery
    และสามารถกลั่นน้ำมันดิบ ให้เป็นผลิตภัณฑ์น้ำมันสำเร็จรูปที่มีมูลค่าสูง เช่น น้ำมันดีเซล
    และน้ำมันเบนซิน ในสัดส่วนที่ เพิ่มขึ้น

-   ที่ประชุมคณะกรรมการบริษัทฯ ครั้งที่ 9/2548 เมื่อวันที่ 29 สิงหาคม 2548
    และที่ประชุมวิสามัญผู้ถือหุ้น ครั้งที่ 1/2548 เมื่อวันที่ 11 ตุลาคม 2548
    มีมติอนุมัติให้บริษัทฯเพิ่มทุนจดทะเบียนจาก 867.14 ลานบาท เป็น 1,531.64 ล้านบาท
    โดยการออกหุนสามัญใหม่ จํานวน 664.5 ล้านหุ้น มูลค่าที่ตราไว้หุ้นละ 1 บาท
    และมีมติอนุมัติให้ 1) จัดสรรหุ้นสามัญจํานวนไม่เกิน 283 ล้านหุ้น เสนอขายให้แก่ บมจ.
    ปตท. 2) จัดสรรหุ้นสามัญจำนวนไม่เกิน 161 ล้านหุ้น
    เสนอขายให้แก่ผู้ลงทุนโดยเฉพาะเจาะจงและ/หรือผู้ลงทุนประเภทสถาบัน 3)
    จัดสรรหุ้นสามัญจำนวนไม่เกิน 135 ล้านหุ้น
    สำหรับรองรับการใช้สิทธิแปลงสภาพของหุ้นกู้แปลงสภาพด้อยสิทธิซึ่งจะเสนอขายให้แก่ บมจ.
    ปตท. และ 4) จัดสรรหุ้นสามัญจำนวนไม่เกิน 85.5 ล้านหุ้น
    สำหรับรองรับการใช้สิทธิของใบสำคัญแสดงสิทธิที่ออกและเสนอขายในครั้งนี้

-   บริษัทฯ ได้พัฒนาผลิตภัณฑ์น้ำมันหล่อลื่นสำหรับยานยนต์เพิ่มขึ้นอีกหลายชนิด เช่น GE Gold
    มาตรฐาน SM, D3 Turbo Plus เป็นต้น

  พ.ศ. 2549

-   ที่ประชุมคณะกรรมการบริษัทฯ ครั้งที่ 3/2549 เมื่อวันที่ 16 มีนาคม 2549
    ได้มีมติอนุมัติมูลค่าการลงทุนในโครงการปรับปรุงคุณภาพน้ำมัน (Product Quality
    Improvement Project) ซึ่งมีมูลค่าเงินลงทุน 348 ล้านดอลลาร์ สรอ.
    และเตรียมเงินทุนอีก 30 ล้านดอลลาร์ สรอ. เป็นเงินทุนสำรอง ซึ่งบริษัทฯ
    ได้ดำเนินการจัดหาแหล่งเงินลงทุนจากการขายหุ้นเพิ่มทุนและหุ้นกู้แปลงสภาพให้แก่ บมจ.
    ปตท. 120 ล้านดอลลาร์ สรอ. และขายหุ้นเพิ่มทุนแก่นักลงทุนประเภทสถาบัน 55
    ล้านดอลลาร์ สรอ. ส่วนที่เหลือเป็นการกู้เงินธนาคารพาณิชย์ของไทย 3 แห่ง
    ได้แก่ธนาคารทหารไทย ธนาคารนครหลวงไทยและธนาคารออมสินโดยมีวงเงินกู้ระยะยาว
    8,400 ล้านบาท และเมื่อวันที่ 21 เมษายน 2549 บริษัทฯ ได้ลงนามสัญญาว่าจ้างบริษัท
    CTCI Overseas Corporation Limited และ CTCI (Thailand) Co., Ltd
    เป็นผู้ดำเนินการก่อสร้างโดยใช้เวลาก่อสร้างและทดลองเดินเครื่อง 30 เดือน
    ซึ่งได้เริ่มการก่อสร้างมาตั้งแต่เดือนพฤษภาคม 2549 และจะแล้วเสร็จในปลายปี 2551
    ทั้งนี้บริษัทฯ
    ได้ดำเนินการออกหนังสือแจ้งผู้รับเหมาเพื่อยืนยันความแน่นอนในการดำเนินโครงการฯ
    เมื่อวันที่ 19 กรกฎาคม 2549

-   เมื่อวันที่ 21 เมษายน 2549 บริษัทฯ ได้ลงนามในสัญญาจองซื้อหุ้นสามัญเพิ่มทุน
    และหุ้นกู้แปลงสภาพ (Subscription Agreement) ระหว่างบริษัทฯ และบมจ. ปตท.
    จำกัด (มหาชน) ในการลงทุนซื้อหุ้นสามัญเพิ่มทุนและหุ้นกู้แปลงสภาพจำนวนเทียบเท่า 120
    ล้านดอลลาร์ สรอ. ที่ราคาหุ้นสามัญที่ 14 บาทต่อหุ้น และหุ้นกู้แปลงสภาพที่ราคาแปลงสภาพ
    14 บาทต่อหุ้น ซึ่งภายหลังจากการที่ บมจ. ปตท.
    ซึ้อหุ้นสามัญเพิ่มทุนและหุ้นกู้แปลงสภาพดังกล่าวแล้ว สัดส่วนการถือหุ้นของ บมจ. ปตท.
    ในบริษัททั้งโดยทางตรงและทางอ้อม (ผ่านบริษัท สยาม ดีอาร์ จำกัด) จะเพิ่มขึ้นจากร้อยละ
    7.6 (ในขณะนั้น) เป็นประมาณร้อยละ 30 ของทุนที่ออกและเรียกชำระเต็มมูลค่าแล้ว
    พร้อมกันนี้บริษัทฯ ได้ลงนามในสัญญาความร่วมมือทางธุรกิจกับบมจ. ปตท.
    ในการจัดหาน้ำมันดิบ และการซื้อผลิตภัณฑ์จากบริษัทฯ โดยมีระยะเวลาของสัญญา 12 ปี
    นับจากวันที่โครงการก่อสร้างแล้วเสร็จและพร้อมดำเนินการเชิงพาณิชย์

-   บริษัทฯ ได้พัฒนาและจัดหาผลิตภัณฑ์หล่อลื่นให้กับ บริษัท ผู้ผลิตเครื่องยนต์การเกษตร ชั้นนำ
    และน้ำมันหล่อลื่น House Brand ให้กับศูนย์บริการรถยนต์รายใหญ่
    นอกจากนี้ยังมีผลิตภัณฑ์พิเศษที่พัฒนาเพื่อใช้สำหรับลูกค้าอุตสาหกรรมเฉพาะราย
    เพื่อให้เหมาะสมกับสภาพเครื่องจักร และการใช้งานอีกด้วย และในปีนี้บริษัทฯ
    ได้รับมอบใบประกาศเกียรติคุณรับรองระบบงานมาตรฐาน ISO 9001:2000
    ของธุรกิจน้ำมันหล่อลื่นต่อเนื่องเป็นปีที่ 4

-   บริษัทฯ ได้ออกผลิตภัณฑ์แก๊สโซฮอล์ใหม่ สูตร Super Fast 91 และ 95 ซึ่งผสมสาร Boost
    up Cleaner ช่วยให้เครื่องยนต์แรงขึ้น เผาไหม้สมบูรณ์ประหยัดน้ำมันมากขึ้น

-   บริษัทฯ
    ได้มีการส่งเสริมให้สถานีบริการมีการพัฒนาคุณภาพด้วยการฝึกอบรมให้ความรู้แก่ผู้ประกอบการและเจ้าหน้าที่ของสถานีบริการ
    มีการจัดประกวดสถานีบริการดีเด่นในด้านต่างๆ
    นอกจากนั้นบริษัทฯยังได้มีการลงทุนปรับปรุงภาพลักษณ์ (Rebranding) สถานีบริการน้ำมัน
    รวม 6 แห่ง

-   บริษัทฯ ได้ร่วมมือกับพันธมิตรในการขยายธุรกิจ เช่น ร้านกาแฟ Inthanin
    ธุรกิจบำรุงรักษารถยนต์ Green Serve, Green Auto Service
    รวมถึงการขยายการจำหน่ายก๊าซ NGV ที่สถานีบริการน้ำมันบางจาก

-   บริษัทฯ ได้มีการขยายจำนวนสถานีบริการจำหน่ายแก๊สโซฮอล์ 91 เพิ่มอีกกว่า 100 แห่ง และ
    ขยายจำนวนสถานีบริการจำหน่ายน้ำมันดีเซลสูตรบี 5 (Power D B5) ขึ้นกว่า 200 แห่ง
    ทำให้มียอดขายสูงเกือบ 8 ล้านลิตรต่อเดือนเมื่อสิ้นปี
    และได้ลงทุนก่อสร้างหน่วยผลิตไบโอดีเซลกำลังการผลิต 20,000 ลิตรต่อวัน
    จากวัตถุดิบน้ำมันพืชใช้แล้วและน้ำมันปาล์มดิบ โดยใช้เทคโนโลยีของคณะวิศวกรรมศาสตร์
    มหาวิทยาลัยสงขลานครินทร์ วิทยาเขตหาดใหญ่ (มอ.)ที่พัฒนาขึ้น
    บวกกับองค์ความรู้ของงานทดลองการผลิตไบโอดีเซล ในโครงการส่วนพระองค์ สวนจิตรลดา
    เพื่อผลิตไบโอดีเซลนำไปผสมเป็นน้ำมันดีเซลสูตรบี 5
    จำหน่ายในสถานีบริการน้ำมันบางจากเพื่อให้มั่นใจว่าจะมีปริมาณไบโอดีเซลจำหน่ายต่อเนื่อง

-   บริษัทฯ ได้ดำเนินการจัดทำแผนพัฒนารายบุคคล (Individual Development Plan)
    ในทุกตำแหน่งงาน รวมทั้งดำเนินการพัฒนาอบรมพนักงานให้มีความรู้
    ความสามารถสอดคล้องกับภารกิจและทิศทางของบริษัทฯ ตามที่กำหนด และ บริษัทฯ
    ได้จัดกิจกรรมสร้างความผูกพันและบรรยากาศในการทำงานที่ดีของพนักงานเพิ่มขึ้น เช่น
    การจัดทัศนศึกษา กิจกรรม 5 ส. โครงการบางจากในฝัน เป็นต้น

-   บริษัทฯ ได้ทำการเปลี่ยนระบบ Customer Self Service (CSS) เป็นระบบ SAP IS
    Oil & Gas Solution สำหรับงานขาย ลูกหนี้ และจัดส่ง
    ซึ่งเป็นระบบที่ทัดเทียมกับบริษัทในกลุ่มอุตสาหกรรมเดียวกัน และบริษัทฯ ยังได้นำระบบ e-HR
    และ e-Payroll มาประยุกต์ใช้
    เพื่อยกระดับการบริหารงานด้านบุคคลให้มีประสิทธิภาพมากยิ่งขึ้นด้วยระบบ e-HR และ
    e-Payroll นี้ พนักงานสามารถบันทึกการลาแบบ on-line ทราบถึงสิทธิผลประโยชน์ต่างๆ
    ที่พนักงานพึงมี หรือที่เหลืออยู่ รวมถึงข้อมูลส่วนบุคคลอื่นๆที่จำเป็น และ ERM software
    มาช่วยเพิ่มประสิทธิภาพในงานด้านบริหารความเสี่ยงทั้งองค์กร ซึ่ง software
    นี้เป็นเครื่องมือช่วยการวิเคราะห์ จัดเก็บข้อมูล ติดตามความเสี่ยง
    และเป็นสัญญาณเตือนถึงระดับความรุนแรง (Likelihood, Impact) ของแต่ละความเสี่ยง

-   บริษัทฯ ได้รับคัดเลือกเป็น 1 ใน 9 บริษัทที่มีการกำกับดูแลกิจการที่ดีอยู่ในเกณฑ์ดีเลิศ
    ประจำปี 2549 จากโครงการ
    สำรวจการกำกับดูแลกิจการบริษัทจดทะเบียนที่สมาคมส่งเสริมสถาบันกรรมการบริษัทไทย
    (IOD) ได้จัดทำขึ้น โดยการสนับสนุนจากคณะกรรมการบรรษัทภิบาลแห่งชาติ
    ร่วมกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
    และตลาดหลักทรัพย์แห่งประเทศไทย (ตลท.) จากการสำรวจ 402 บริษัท
    ที่จดทะเบียนในตลาดหลักทรัพย์ฯ โดยพิจารณาจากหลักเกณฑ์ แบ่งออกเป็น 5 หมวด ดังนี้

-   สิทธิของผู้ถือหุ้น (Rights of Shareholders)

-   การปฏิบัติต่อผู้ถือหุ้นอย่างเท่าเทียมกัน(Equitable Treatment of Shareholders)

-   การคำนึงถึงบทบาทของผู้มีส่วนได้เสีย (Role of Stakeholders)

-   การเปิดเผยข้อมูลและความโปร่งใส (Disclosure and Transparency)

-   ความรับผิดชอบของคณะกรรมการ (Board Responsibilities)

    -   บริษัทฯ ได้รับใบประกาศเกียรติคุณรักษาระดับ Best Corporate Governance
        Report ใน ด้านรายงานการปฏิบัติตามหลักการกำกับดูแลกิจการที่ดี 15
        ข้อต่อเนื่องเป็นปีที่ 2 ในงาน SET AWARDS 2006 ซึ่งจัดโดย
        ตลาดหลักทรัพย์แห่งประเทศไทย (ตลท.) และ วารสารการเงินธนาคาร
        ซึ่งเป็นรางวัลที่ยกย่องและเชิดชูบริษัทที่สามารถรักษามาตรฐานด้านการรายงานการปฏิบัติตาม
        หลักการกำกับดูแลกิจการที่ดีเป็นปีที่สองติดต่อกัน

-   เป็นบริษัทฯ ที่มีคุณภาพการจัดประชุมสามัญผู้ถือหุ้นอยู่ในระดับคะแนนร้อยละ 93.5 โดย
    ได้รับคะแนนเต็มในส่วนของการจัดงานในวันประชุม ในโครงการประเมินคุณภาพการจัด
    ประชุมผู้ถือหุ้นสามัญ (Annual General Meeting- AGM) ประจำปี 2549 ซึ่งจัดโดย
    สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ร่วมกับสมาคม
    บริษัทจดทะเบียน และ สมาคมส่งเสริมผู้ลงทุนไทย

-   บริษัทฯ ได้รับรางวัล Best Corporate Social Responsibilities ในงาน SET
    AWARDS 2006 ซึ่งจัดโดย ตลาดหลักทรัพย์แห่งประเทศไทย (ตลท.) และ
    วารสารการเงินธนาคาร
    ซึ่งเป็นรางวัลสำหรับบริษัทจดทะเบียนที่มีความโดดเด่นในการดำเนินธุรกิจอย่างรับผิดชอบต่อสังคม

-   บริษัทฯ ได้รับรางวัลประกาศนียบัตร องค์กรที่ให้ความสำคัญต่อสังคมและ / หรือสิ่งแวดล้อม
    (Commitment to Social and/or Environment Issues) ในงาน “Thailand
    Corporate Excellence Awards” ครั้งที่ 5 ประจำปี 2549
    ซึ่งจัดโดยสมาคมการจัดการธุรกิจแห่งประเทศไทย (Thailand Management
    Association : TMA) ร่วมกับสถาบันบัณฑิตบริหารธุรกิจศศินทร์ แห่งจุฬาลงกรณ์มหาวิทยาลัย

-   บริษัทฯ ได้รับรางวัลประกาศนียบัตร องค์กรที่ให้ความสำคัญต่อการประหยัดพลังงาน
    (Commitment to Energy Saving) ในงาน “Thailand Corporate Excellence
    Awards” ครั้งที่ 5 ประจำปี 2549 ซึ่งจัดโดยสมาคมการจัดการธุรกิจแห่งประเทศไทย
    (Thailand Management Association : TMA)
    ร่วมกับสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย

-   บริษัทฯ ได้รับรางวัลสุดยอดส้วมของถนนสายหลัก ประจำปี 2549
    เนื่องในโอกาสที่ประเทศไทยเป็นเจ้าภาพจัดงาน "World Toilet Expo and Forum
    2006" กรมอนามัย กระทรวงสาธารณสุข จึงได้จัดการประกวดสุดยอดส้วมแห่งปี 2549
    ในโครงการ “พัฒนาส้วมสาธารณะไทย”
    โดยมีวัตถุประสงค์เพื่อให้ผู้ใช้ห้องส้วมเกิดความตระหนักในการรักษาความสะอาดห้องส้วม
    และเจ้าของสถานที่ตั้งส้วมเกิดความตระหนักในการพัฒนาบำรุงรักษาส้วมให้สะอาด เพียงพอ
    ปลอดภัย ได้มาตรฐานระดับประเทศ (HAS) ในการนี้บริษัทฯ
    จึงได้เข้าร่วมในกิจกรรมดังกล่าว โดยมี สถานีบริการน้ำมันบางจาก 2 สาขา คือ
    สาขาพหลโยธิน 38 และสาขานาโคก1 จังหวัดสมุทรสาคร
    ได้รับรางวัลสุดยอดส้วมของถนนสายหลัก ประจำปี 2549

  พ.ศ. 2550

-   เมื่อวันที่ 1 สิงหาคม 2550 บริษัทฯ
    ได้เปิดสถานีบริการพลังงานทดแทนแห่งแรกของประเทศไทย ณ สถานีบริการน้ำมันบางจาก
    สาขาเกษตร ถนนพหลโยธิน
    โดยพัฒนาให้เป็นสถานีบริการพลังงานทดแทนอย่างครบวงจรด้วยการใช้พลังงานแสงอาทิตย์ผลิตไฟฟ้า
    เพื่อนำไปใช้ในการจ่ายน้ำมัน และแสงสว่าง ภายในร้านสะดวกซื้อ
    ทดแทนกระแสไฟฟ้าจากการไฟฟ้านครหลวง อีกทั้งได้มีการจำหน่ายเฉพาะพลังงานทดแทน
    ได้แก่ น้ำมันแก๊สโซฮอล์ 91, 95 และไบโอดีเซลสูตรบี 5 เท่านั้น

-   ที่ประชุมคณะกรรมการบริษัทฯ ครั้งที่ 9/2550 เมื่อวันที่ 28 กันยายน 2550
    ได้มติอนุมัติให้ดำเนินโครงการผลิตไบโอดีเซลขนาดกำลังเฉลี่ย 300,000 ลิตรต่อวัน
    ที่อำเภอบางปะอิน จังหวัดพระนครศรีอยุธยา โดยจะเริ่มก่อสร้างโรงงานไบโอดีเซล ในปี
    2551 และคาดว่าจะแล้วเสร็จในปี 2552

-   บริษัทฯ ได้ทำสัญญาส่งออกน้ำมันกำมะถันต่ำ (FOVS) ไปยังประเทศจีน
    เพื่อทดแทนความต้องการน้ำมันเตา FOVS จาก บมจ. ปตท.
    เพื่อจำหน่ายให้การไฟฟ้าฝ่ายผลิตแห่งประเทศไทย (EGAT) ที่ลดลง

-   บริษัทฯ
    ได้มีการส่งเสริมให้มีการฝึกอบรมให้ความรู้แก่ผู้ประกอบการและเจ้าหน้าที่ของสถานีบริการ
    มีการจัดประกวดสถานีบริการดีเด่นในด้านต่างๆ
    นอกจากนั้นบริษัทฯยังได้มีการลงทุนปรับปรุงภาพลักษณ์ (Rebranding) สถานีบริการน้ำมันในปี
    2550 รวม 13 แห่ง โดยใช้แนวทาง “สถานีบริการน้ำมันสีเขียว” (Green Service
    Station) โดยปรับภูมิทัศน์ของสถานีบริการให้ร่มรื่นขึ้น เพิ่มต้นไม้ใหญ่ให้ร่มเงา ศาลาพักคอย
    เพื่อให้ผู้ใช้บริการได้สัมผัสถึงความสดชี่นและได้รับความสะดวกสบายมากขึ้น

-   บริษัทฯ ได้ส่งเสริมกิจกรรมด้านความปลอดภัย อาชีวอนามัย สิ่งแวดล้อม
    และการประหยัดพลังงานหรือ SHEE
    ให้แก่สถานีบริการน้ำมันบางจากเพื่อประโยชน์ต่อทั้งผู้ประกอบการและลูกค้าที่มาใช้บริการ
    โดยมีการซ้อมแผนฉุกเฉินเพื่อเตรียมความพร้อมรับสถานการณ์ฉุกเฉินที่อาจเกิดขึ้นในสถานีบริการ
    อีกทั้งมีการทำประกันภัยบุคคลที่ 3
    มีการดูแลความสะอาดของห้องน้ำอย่างสม่ำเสมอเพื่อสุขภาพที่ดี ดูแลสนามหญ้า ต้นไม้
    รางระบายน้ำ มีการกำจัดขยะและบำบัดน้ำเสียก่อนปล่อยสู่สาธารณะ มีการแยกขยะ
    รวมถึงมีการบริหารเวลาเปิด-ปิดไฟเพื่ออนุรักษ์พลังงาน

-   บริษัทฯ ได้ขยายจำนวนสถานีบริการจำหน่ายน้ำมันดีเซลสูตรบี 5 (Power D B5) เพิ่มขึ้นอีก
    505 สาขา ทำให้ ณ สิ้นปี 2550 มีสถานีบริการจำหน่ายน้ำมันดีเซลสูตรบี 5 (Power D B5)
    รวมทั้งสิ้น 710 สาขา

-   บริษัทฯ ได้ขยายจำนวนสถานีบริการจำหน่ายแก๊สโซฮอล์ 91 เพิ่มขึ้นอีก 253 สาขา ทำให้ ณ
    สิ้นปี 2550 มีสถานีบริการจำหน่ายแก๊สโซฮอล์ 91 รวมทั้งสิ้น 497 สาขา

-   บริษัทฯ ได้ยกเลิกการจำหน่ายน้ำมันเบนซิน 95 ทั้งหมด เมื่อวันที่ 1 ธันวาคม 2550

-   บริษัทฯ ได้ร่วมมือกับ บมจ.ปตท. ในการเปิดจำหน่ายก๊าซธรรมชาติ (NGV) ณ
    สถานีบริการน้ำมันของบริษัทฯ โดย ณ สิ้นปี 2550 มีสถานีบริการของบริษัทฯ
    ที่จำหน่ายก๊าซธรรมชาติรวมทั้งสิ้น 8 สาขา และในปี 2551 มีเป้าหมายในการขยายสาขา
    เพื่อให้บริการกับผู้ใช้รถเพิ่มขึ้นเป็น 20 สาขา

-   บริษัทฯ ได้มีการขยายตลาดส่งออกน้ำมันหล่อลื่นไปยังประเทศเพื่อนบ้านเพิ่มขึ้น ได้แก่
    สหภาพพม่า ลาว และกัมพูชา

-   บริษัทฯ ได้ร่วมกับสันนิบาตสหกรณ์เปิดตัวผลิตภัณฑ์ “น้ำมันเครื่องบางจากโคออป”
    ซึ่งมีสัญลักษณ์เกลียวเชือกของสหกรณ์คู่กับตราบางจาก
    เป็นผลิตภัณฑ์น้ำมันหล่อลื่นเกรดพิเศษตามความต้องการของชุมชนและเพื่อให้ชุมชนสามารถซื้อน้ำมันหล่อลื่นได้ในราคาที่เหมาะสม
    ได้แก่ บางจากโคออปเอ็กซ์ตร้า น้ำมันหล่อลื่นสำหรับเครื่องยนต์ดีเซลสำหรับ งานหนัก
    บางจากโคออป ดีเอ็กซ์ สำหรับเครื่องจักรกลการเกษตร และบางจากโคออป 4T
    สำหรับรถจักรยานยนต์ 4 จังหวะ

-   บริษัทฯ ได้มีการขยายจำนวนร้านกาแฟ Inthanin เพิ่มขึ้นอีก 15 สาขา ทั้งนี้ในปี 2550
    รวมมีจำนวนทั้งสิ้น 45 สาขา

-   บริษัทฯ ได้รับรางวัลคณะกรรมการแห่งปี-ดีเลิศ 2549/50 (Board of the Year for
    Exemplary Practices) เป็นปีที่ 2 ต่อเนื่อง
    จากสมาคมส่งเสริมสถาบันกรรมการบริษัทไทย (IOD)
    ด้วยการถูกประเมินว่าเป็นคณะกรรมการที่มีความหลากหลายของความรู้และประสบการณ์ในทางที่จะช่วยเสริมวิสัยทัศน์ได้เป็นอย่างดี
    คณะกรรมการของบริษัทให้ความสำคัญกับการเข้าร่วมประชุมคณะกรรมการ
    และดำเนินการประชุมอย่างมีประสิทธิภาพ กรรมการสามารถแสดงความคิดเห็นในเรื่องต่าง ๆ
    ได้อย่างเต็มที่ ทำให้เกิดบรรยากาศในการประชุมเชิงสร้างสรรค์
    นอกจากนั้นยังจัดให้มีการประเมินผลงานคณะกรรมการ ทั้งคณะ รายบุคคล และแบบไขว้
    พร้อมเปิดเผยผลการประเมินไว้อย่างชัดเจนและเป็นทางการ
    สามารถปฏิบัติหน้าที่ได้ตามหลักการกำกับดูแลกิจการอย่างดีเลิศ

-   บริษัทฯ ได้รับรางวัลรองชนะเลิศจากการประกวดผลงานตามปรัชญาของเศรษฐกิจพอเพียง
    ประเภทธุรกิจขนาดใหญ่ ภายใต้โครงการเฉลิมพระเกียรติ “80 พรรษา
    ปวงประชาเป็นสุขศานต์”
    ในฐานะบริษัทที่นำหลักปรัชญาเศรษฐกิจพอเพียงมาประยุกต์ใช้ในการประกอบธุรกิจจนประสบความสำเร็จอย่างเป็นรูปธรรม
    ซึ่งจัดขึ้นเนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550 โดย
    สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ
    (สำนักงาน กปร.)
    เพื่อเผยแพร่พระปรีชาสามารถและพระมหากรุณาธิคุณในพระบาทสมเด็จพระเจ้าอยู่หัว
    ที่ได้พระราชทานความช่วยเหลือและบรรเทาความทุกข์ยากของพสกนิกรชาวไทยมาตลอดระยะเวลาแห่งการทรงครองสิริราชสมบัติ

-   บริษัทฯ ได้รับรางวัล CNBC’s Corporate Social Responsibility Award 2008
    จากสำนักข่าว CNBC (Consumer News and Business Channel)
    ซึ่งเป็นรางวัลที่มอบให้แก่ผู้นำองค์กรธุรกิจ (ดร.อนุสรณ์ แสงนิ่มนวล กรรมการผู้จัดการใหญ่
    บริษัท บางจากปิโตรเลียม จำกัด (มหาชน)) ที่มีความโดดเด่นด้าน CSR
    และมีความสำคัญในการผลักดันเสริมสร้าง CSR ในงานประกาศรางวัล CNBC’s Asia
    Business Leader Award (ABLA)
    ซึ่งจัดให้มีขึ้นเพื่อประกาศเกียรติคุณสำหรับผู้นำองค์กรธุรกิจในเอเชียที่มีความโดดเด่นในด้านต่างๆ
    และมีความสำคัญในการผลักดันเสริมสร้างความแข็งแกร่งทางเศรษฐกิจในเอเชีย

-   บริษัทฯ ได้เป็นบริษัทที่มีคุณภาพการจัดประชุมสามัญผู้ถือหุ้นอยู่ในระดับคะแนนร้อยละ 98.74
    โดยได้รับคะแนนเต็มในส่วนของการจัดงานในวันประชุม
    ในโครงการประเมินคุณภาพการจัดประชุมผู้ถือหุ้นสามัญ (Annual General Meeting-
    AGM) ประจำปี 2550 ซึ่งจัดโดยสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) ร่วมกับ สมาคมบริษัทจดทะเบียน และ สมาคมส่งเสริมผู้ลงทุนไทย

-   ศูนย์วิเคราะห์และพัฒนาคุณภาพผลิตภัณฑ์ของบริษัทฯ ได้รับรองมาตรฐาน ISO 17025
    ขอบเขตการทดสอบผลิตภัณฑ์น้ำมันดีเซล ด้านคุณสมบัติจุดไหลเท ช่วง -15 ถึง 15
    องศาเซลเซียส และปริมาณกำมะถัน ช่วง 0.015 ถึง 0.050% Weight
    จากสำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม

-   บริษัทฯ ได้รับรางวัลประกาศนียบัตร องค์กรที่ให้ความสำคัญต่อสังคมและ/หรือสิ่งแวดล้อม
    (Commitment to Social and/or Environment Issues) และรางวัลประกาศนียบัตร
    องค์กรที่ให้ความสำคัญต่อการประหยัดพลังงาน (Commitment to Energy Saving)
    ในงาน “Thailand Corporate Excellence Awards” ครั้งที่ 6 ประจำปี 2550
    ซึ่งจัดโดยสมาคมการจัดการธุรกิจแห่งประเทศไทย (Thailand Management
    Association : TMA) ร่วมกับ สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย

-   บริษัทฯ ได้นำเครื่องมือบริหารจัดการความเสี่ยง ERM: Enterprise Wide Risk
    Management มาใช้ในระดับส่วนงานโดยการให้ความรู้และระดมความคิดเพื่อระบุ ประเมิน
    และจัดทำแผนจัดการความเสี่ยงที่จะมีผลกระทบต่อเป้าหมายของส่วนงาน

-   บริษัทฯ
    ได้นำหลักการกำกับดูแลกิจการที่ดีมาใช้เป็นหลักในการปฏิบัติงานประจำวันของพนักงานโดยได้พัฒนาระบบเทคโนโลยีสารสนเทศมาใช้ในงานบริหารงานเอกสาร
    งานจัดซื้อจัดจ้าง งานเบิกจ่ายค่าใช้จ่ายของพนักงาน และงานจัดการทรัพย์สิน
    ให้มีประสิทธิภาพสูงขึ้นและมีความโปร่งใสผ่านระบบ e-Workflow, e-Procurement ,
    e-Payment และ e-NPC ตามลำดับ

-   บริษัทฯ ได้ดำเนินการพัฒนาบุคลากรอย่างต่อเนื่อง
    ด้วยการใช้เทคโนโลยีสารสนเทศมาใช้ในการพัฒนาความรู้
    ความสามารถในการปฏิบัติงานตามแผนพัฒนารายบุคคลควบคู่ไปกับการสร้างบรรยากาศของการแลกเปลี่ยนความรู้
    ประสบการณ์ผ่านระบบ E-Learning และกิจกรรมต่างๆ เช่น IT Day, CG Day, SHEE
    (Safety Health Environment and Energy) Day รวมถึงผ่านรายการวิทยุเสียง
    ตามสาย

-   บริษัทฯ
    ได้ปรับปรุงระบบการประเมินผลงานพนักงานให้มีความชัดเจนและอิงตามผลการปฏิบัติงานจริง
    (Performance Based Pay)
    และเน้นการสื่อสารระหว่างผู้บริหารและพนักงานในเรื่องของเป้าหมาย ทิศทาง
    ความก้าวหน้าของบริษัท รวมถึงการปรับปรุงสภาพแวดล้อมในการทำงานให้มีความปลอดภัย
    และถูกสุขลักษณะ เน้นการทำกิจกรรม 5 ส ทั่วทั้งองค์กร

    2.  ภาพรวมการประกอบธุรกิจของบริษัท บริษัทย่อย และบริษัทที่เกี่ยวข้อง

บริษัทฯ มีบริษัทย่อย 1 แห่ง ได้แก่ บริษัท บางจากกรีนเนท จำกัด และมีบริษัทที่เกี่ยวข้องอีก 1
แห่ง คือ บริษัท ขนส่งน้ำมันทางท่อ จำกัด ดังแสดงในแผนภูมิการถือหุ้นต่อไปนี้

บริษัทย่อย

บริษัท บางจากกรีนเนท จำกัด

บริษัท บางจากกรีนเนท จำกัด มีทุนจดทะเบียน 1 ล้านบาท โดยบริษัทฯ ถือหุ้นอยู่ร้อยละ 49
จัดตั้งขึ้นเพื่อประกอบธุรกิจเกี่ยวกับการบริหารสถานีบริการน้ำมัน
และบริหารกิจการการจำหน่ายสินค้าอุปโภคบริโภคอื่น ๆ ในร้านค้าเลมอนกรีน และ ร้านใบจาก
รวมทั้งจะเป็นผู้ดำเนินการให้บริการอื่น ๆ เช่น ศูนย์เปลี่ยนถ่ายน้ำมันเครื่อง
ร้านอาหารและเครื่องดื่ม เพื่อรองรับการขยายตัวอย่างต่อเนื่องในด้านธุรกิจค้าปลีกของบริษัทฯ

บริษัทที่เกี่ยวข้อง

บริษัท ขนส่งน้ำมันทางท่อ จำกัด 

บริษัท ขนส่งน้ำมันทางท่อ จำกัด (FPT) มีทุนจดทะเบียน 1,592 ล้านบาท โดยบริษัทฯ
ถือหุ้นอยู่ร้อยละ 11.4 จัดตั้งขึ้นเพื่อดำเนินกิจการบริการจัดส่งน้ำมันเชื้อเพลิง
ด้วยระบบท่อส่งน้ำมันใต้พื้นดิน ซึ่งท่อขนส่งน้ำมันเป็นชนิดที่สามารถส่งน้ำมันได้หลายชนิด (Multi
Product Pipeline) ในคราวเดียวกัน โดยมีจุดเริ่มต้นของท่อที่โรงกลั่นน้ำมันบางจาก
เดินท่อเลียบแนวพื้นที่ทางรถไฟไปยังคลังน้ำมันบริเวณช่องนนทรี
ต่อไปยังคลังน้ำมันที่สนามบินดอนเมือง และไปสิ้นสุดที่คลังน้ำมันของบริษัทฯ และ บริษัท
ขนส่งน้ำมันทางท่อ จำกัด ที่อำเภอบางปะอิน จังหวัดพระนครศรีอยุธยา ต่อมาในปี พ.ศ. 2548
ได้มีการเชื่อมต่อแนวท่อบริเวณมักกะสันไปยังสนามบินสุวรรณภูมิเพื่อส่งน้ำมันอากาศยานโดยบริษัท
เจพี-วัน แอสเซ็ท จำกัด

2.3 โครงสร้างรายได้

ในปี 2550 บริษัทฯ มีรายได้ 94,593 ล้านบาท เมื่อรวมรายได้ของบริษัทย่อย 1 แห่ง คือบริษัท
บางจาก กรีนเนท จำกัด (บริษัทฯมีสัดส่วนการถือหุ้นร้อยละ 49) รวมเป็น 108,837 ล้านบาท
เมื่อหักรายการระหว่างกันจำนวน 13,381 ล้านบาท คงเหลือรายได้รวม 95,456 ล้านบาท
โดยเป็นรายได้จากการจำหน่ายน้ำมันร้อยละ 99.0
และเป็นรายได้จากการจำหน่ายสินค้าอุปโภคบริโภคร้อยละ 0.5 ส่วนที่เหลือเป็นรายได้อื่นๆ ร้อยละ
0.5 ซึ่งรายได้จากการจำหน่ายน้ำมันและรายได้จากการจำหน่ายสินค้าอุปโภคบริโภคในปี 2550
แบ่งเป็นรายได้จากการจำหน่ายในประเทศร้อยละ 82.5
และเป็นรายได้จากการจำหน่ายลูกค้าต่างประเทศร้อยละ 17.5
โดยรายได้ของบริษัทฯและบริษัทย่อยในปี 2548 -2550 จำแนกได้ดังนี้

+--------------+--------------+------+-----+------+-----+------+-----+
| ผลิตภัณฑ์/      | ดำเนินการโดย  | ปี    |     | ปี    |     | ปี    |     |
|              |              | 2548 |     | 2549 |     | 2550 |     |
| บริการ        |              |      |     |      |     |      |     |
|              |              | (ปร  |     | (ปร  |     |      |     |
|              |              | ับปรุง |     | ับปรุง |     |      |     |
|              |              | ใหม่) |     | ใหม่) |     |      |     |
+--------------+--------------+------+-----+------+-----+------+-----+
|              |              | ร    | ร้อ  | ร    | ร้อ  | ร    | ร้อ  |
|              |              | ายได้ | ยละ | ายได้ | ยละ | ายได้ | ยละ |
|              |              |      |     |      |     |      |     |
|              |              | (ล้าน |     | (ล้าน |     | (ล้าน |     |
|              |              | บาท) |     | บาท) |     | บาท) |     |
+--------------+--------------+------+-----+------+-----+------+-----+
| น้ำมัน         | บริษ          | 85   | 9   | 93   | 9   | 94   | 9   |
|              | ัทฯและบริษัทย่อย | ,158 | 8.1 | ,775 | 8.3 | ,489 | 9.0 |
+--------------+--------------+------+-----+------+-----+------+-----+
| สิน           | บริษัทย่อย      | 712  | 0.8 | 495  | 0.5 | 490  | 0.5 |
| ค้าอุปโภคบริโภค |              |      |     |      |     |      |     |
+--------------+--------------+------+-----+------+-----+------+-----+
| อื่นๆ^(1/)     | บริษ          | 946  | 1.1 | 1    | 1.2 | 477  | 0.5 |
|              | ัทฯและบริษัทย่อย |      |     | ,107 |     |      |     |
+--------------+--------------+------+-----+------+-----+------+-----+
| รวม          |              | 86   | 10  | 95   | 10  | 95   | 10  |
|              |              | ,816 | 0.0 | ,377 | 0.0 | ,456 | 0.0 |
+--------------+--------------+------+-----+------+-----+------+-----+

หมายเหตุ 1/ รายได้อื่นๆ ได้แก่ ดอกเบี้ยรับ กำไรจากสัญญาซื้อขายน้ำมันดิบล่วงหน้า
การกลับรายการผลขาดทุนจากการตีราคาสินค้าคงเหลือ
ปรับปรุงผลขาดทุนจากการด้อยค่าทรัพย์สิน(เกิดจากการกลับรายการขาดทุนจากการด้อยค่าทรัพย์สิน)
รายได้จากการส่งเสริม การขาย ค่าเช่าที่ดิน ค่าเช่าสถานีบริการ ค่าเช่าอุปกรณ์ ฯลฯ

4.  แผนธุรกิจ

เมื่อการก่อสร้างโครงการปรับปรุงคุณภาพน้ำมัน (Product Quality Improvement Project
: PQI) จะแล้วเสร็จในปลายปี 2551 นี้ มีผลให้บริษัทฯ มีระบบการกลั่นเป็นแบบ Complex
Refinery สามารถผลิตน้ำมันเบนซินและดีเซลที่มีมูลค่าสูงได้ในสัดส่วนที่เพิ่มขึ้นจากปัจจุบัน
และดำเนินการกลั่นในระดับเฉลี่ยประมาณ 100,000 บาร์เรลต่อวัน
ซึ่งศักยภาพการแข่งขันและผลประกอบการที่จะพัฒนาขึ้นอย่างมากนั้น บริษัทฯ
ยังได้ศึกษาความเป็นไปได้ในการขยายธุรกิจอย่างต่อเนื่อง โดยได้จัดทำแผนธุรกิจ 5 ปี (ตั้งแต่ปี
2551 ถึงปี 2555) ดังนี้

1. ธุรกิจการกลั่น

-   บริษัทฯ
    จะยังมุ่งเร่งดำเนินการก่อสร้างโครงการปรับปรุงคุณภาพน้ำมันให้แล้วเสร็จตามแผนงาน
    ภายใต้งบประมาณที่กำหนด โดยระหว่างนี้บริษัทฯ จะดำเนินการปรับปรุงระบบงาน Software
    วางแผนการผลิต ในส่วนของ Complex Yield Simulation และ Plant
    Optimization
    เพื่อรองรับกับระบบและหน่วยการผลิตใหม่ของโครงการปรับปรุงคุณภาพน้ำมันที่จะเริ่มเดินเครื่องในปลายปี
    2551 และเมื่อโครงการปรับปรุงคุณภาพน้ำมันเริ่มดำเนินการผลิต บริษัทฯ
    มีแผนที่จะดำเนินการพัฒนาประสิทธิภาพการกลั่นตามมาตรฐานสากลเพื่อเปรียบเทียบกับโรงกลั่นอื่นๆ
    (Benchmarking)
    โดยจะนำผลมาพัฒนาและปรับปรุงการบริหารจัดการการผลิตให้มีประสิทธิภาพทัดเทียมกับโรงกลั่น
    Complex Refinery ระดับสากลต่อไป

-   มุ่งเน้นการพัฒนาการจัดการด้านสิ่งแวดล้อมอย่างต่อเนื่อง โดยมีแผนที่จะลงทุนนำ Clean
    Technology มาใช้ในการบริหารจัดการคุณภาพอากาศ น้ำทิ้ง จากกระบวนการผลิต

-   บริษัทฯ
    ดำเนินการศึกษาการปรับปรุงหน่วยผลิตเพื่อให้มั่นใจว่าสามารถผลิตน้ำมันเชื้อเพลิงที่มีคุณภาพตามมาตรฐาน
    EURO IV ที่กรมธุรกิจพลังงานกำหนดให้มีผลบังคับใช้วันที่ 1 มกราคม 2555 นั้น
    ซึ่งจะลดปัญหามลพิษจากการเผาผลาญน้ำมันเชื้อเพลิงของประเทศไทย

2. ธุรกิจการตลาด

-   ผลักดันการเป็นผู้นำด้านพลังงานทดแทนอย่างต่อเนื่อง ทั้งนี้
    หลังจากที่บริษัทฯประสบความสำเร็จในการขยายการจำหน่ายน้ำมันแก๊สโซฮอล์ 95 และ 91
    และน้ำมันดีเซลสูตร บี5 ครอบคลุมทั่วประเทศ รวมถึงการจำหน่ายน้ำมันแก๊สโซฮอล์ ออกเทน
    95 สูตร อี20 โดยในระยะต่อไปบริษัทฯ
    มีแผนที่จะศึกษาและพัฒนาการผลิตและจำหน่ายน้ำมันแก๊สโซฮอล์ สูตร อี85 น้ำมันดีเซล สูตร
    บี10 และ E-Diesohol (น้ำมันดีเซลที่มีส่วนผสมของเอทานอลและไบโอดีเซล)
    เพื่อประโยชน์โดยรวมในด้านพลังงานและเศรษฐกิจของประเทศ
    ตามนโยบายการส่งเสริมพลังงานทดแทนของภาครัฐ

-   ยกระดับมาตรฐานสถานีบริการและการบริการ ให้ลูกค้ามีความพึงพอใจใน 3 ลำดับแรก
    ของบริษัทค้าปลีกน้ำมันในประเทศ (Top 3 Brand of Choice)
    โดยมุ่งเน้นภาพลักษณ์การเป็นผู้นำพลังงานทดแทน

-   เพิ่มผลตอบแทนในทรัพย์สินของสถานีบริการนํ้ามันที่บริษัทฯ ลงทุนเอง
    โดยเน้นการปรับปรุงภาพลักษณ์สถานีบริการ ปรับปรุงการบริการ พัฒนาน้ำมันคุณภาพสะอาด
    มาตรฐานสูง นอกจากนี้ บริษัทฯ มีแผนที่จะเพิ่มจำนวน และพัฒนาสถานีบริการน้ำมันชุมชน
    เพื่อรองรับการบริโภคของลูกค้าที่เพิ่มขึ้น รวมถึงเพิ่มจำนวนสถานีบริการในทำเลที่มีศักยภาพ
    เพื่อรองรับการจำหนายน้ำมันดีเซลและน้ำมันเบนซินที่เพิ่มขึ้นจากโครงการ PQI

-   พัฒนาธุรกิจเสริมที่มีมูลค่าเพิ่มสูง โดยปรับปรุงภาพลักษณ์ สินค้า และบริการ ของร้านสะดวกซื้อ
    เพื่อให้เป็นที่นิยม และหาพันธมิตรที่มีความเชี่ยวชาญร่วมดำเนินธุรกิจเสริมอื่นๆ เช่น
    ศูนย์เปลี่ยนถ่ายน้ำมันเครื่อง ร้านอาหารและเครื่องดื่ม รวมทั้งการขยายการจำหน่ายก๊าซ NGV
    ในสถานีบริการน้ำมันบางจากให้มากขึ้น
    เพื่อสร้างผลตอบแทนเพิ่มจากเครือข่ายสถานีบริการที่มีอยู่

3. การพัฒนาองค์กร

-   พัฒนาธุรกิจใหม่ด้านพลังงานทดแทน โดยเฉพาะพลังงานชีวภาพ ไบโอดีเซล และเอทานอล
    ซึ่งขณะนี้บริษัทฯ อยู่ระหว่างการพัฒนาโครงการการผลิตไบโอดีเซลเชิงพาณิชย์
    ภายในพื้นที่บริษัทฯ ที่ติดคลังน้ำมันบางปะอิน จังหวัดอยุธยา ของบริษัทฯ
    ที่มีกำลังการผลิตเฉลี่ยวันละ 300,000 ลิตร เพื่อใช้ผลิตน้ำมันดีเซล สูตร บี 2 หรือ บี 5
    จำหน่ายให้กับลูกค้าบริษัทฯ ต่อไป

-   พัฒนาโอกาสการลงทุนในธุรกิจใหม่ทั้งที่เกี่ยวเนื่องและไม่เกี่ยวเนื่องกับธุรกิจปัจจุบัน
    โดยบริษัทฯ ได้ดำเนินการศึกษาเพื่อจัดทำแผนแม่บทการลงทุนธุรกิจใหม่ ร่วมกับบริษัทที่ปรึกษา
    เพื่อใช้เป็นกรอบและแนวทางในการพัฒนาการลงทุนใหม่ๆ ของบริษัทฯบริษัทฯ

-   สร้างความเชื่อมั่นในธุรกิจ และศักยภาพในการเติบโตของบริษัทให้แก่นักลงทุน
    โดยผ่านการคัดเลือกเป็นหลักทรัพย์ใน SET 50 Index

-   สร้างให้บริษัทฯ เป็นองค์กรแห่งการเรียนรู้ (Learning Organization)
    โดยหลังจากที่ได้มีการกำหนดและประเมิน Competency ของพนักงาน
    รวมถึงการจัดทำแผนพัฒนาบุคคล (Individual Development Plan)
    เพื่อพัฒนาพนักงานให้มีความรู้ความสามารถตามที่กำหนดแล้ว บริษัทฯ
    ได้มุ่งสร้างระบบการจัดการองค์ความรู้ (Knowledge Management) โดยนำระบบ IT
    เข้ามาช่วยเช่น E-Library E-Learning เพื่อส่งเสริมและสนับสนุนให้พนักงานมีความใฝ่รู้
    ศึกษาด้วยตนเอง รวมถึงการแบ่งปันความรู้ประสบการณ์ระหว่างพนักงานด้วยกันเอง

-   พัฒนาระบบและกระบวนการทำงานให้มีประสิทธิภาพ โปร่งใส แข่งขันได้ในระดับสากล
    เพื่อเป็นองค์กรที่เป็นเลิศ โดยนำหลักการบริหารจัดการตามเกณฑ์รางวัลคุณภาพแห่งชาติ
    (Thailand Quality Award) มาเป็นแนวทาง รักษาความเป็นแบบอย่างที่ดี (Role
    Model) ในการบริหารจัดการด้านชุมชนสัมพันธ์

-   ให้ความสำคัญในเรื่องการกำกับกิจการที่ดี
    และปฏิบัติตามแนวทางของตลาดหลักทรัพย์แห่งประเทศไทย
    ให้ผู้บริหารและพนักงานทุกคนได้ถือปฏิบัติและมุ่งสร้างจิตสำนึกให้พนักงานนำหลักการกำกับดูแลกิจการที่ดีไปใช้เป็นหลักในการทำงานประจำวัน
    รวมถึงการขยายผลการบริหารความเสี่ยงของทั้งองค์กรซึ่งเป็นเครื่องมือในการบริหารจัดการให้บรรลุวัตถุประสงค์ขององค์กรและผลสำเร็จของการดำเนินงานโดยจะปลูกฝังให้การบริหารความเสี่ยงเป็นส่วนหนึ่งของการดำเนินกิจกรรมปกติและเป็นวัฒนธรรมขององค์กร